বড়দিনের বিকেলে কোন রাস্তায় জ্যামে আটকে পড়ায় ভয় কম?

ওয়েব ডেস্ক: বড়দিন (Christmas 2025) উপলক্ষে কলকাতা (Kolkata) জুড়ে ভিড় ও যানজট সামাল দিতে কড়া নিরাপত্তা ও ট্রাফিক নিয়ন্ত্রণের সিদ্ধান্ত নেওয়া হয়েছে। ২৫ ডিসেম্বর (December 25) ২০২৫, বড়দিনের দিনে যাত্রীদের নিরাপত্তা ও নির্বিঘ্ন যাতায়াত নিশ্চিত করতে একাধিক গুরুত্বপূর্ণ মেট্রো স্টেশনে বিশেষ ব্যবস্থা নিচ্ছে কলকাতা মেট্রো রেলওয়ে (Kolkata Metro)।

মেট্রো সূত্রে জানা গিয়েছে, এসপ্ল্যানেড, পার্ক স্ট্রিট, ময়দান, রবীন্দ্র সদন, দমদম ও দক্ষিণেশ্বর মেট্রো স্টেশনে নিরাপত্তা জোরদার করা হবে। অতিরিক্ত আরপিএফ কর্মী মোতায়েন করা হবে যাত্রী নিয়ন্ত্রণ ও সুষ্ঠু ব্যবস্থাপনার জন্য। বিশেষ করে পার্ক স্ট্রিট স্টেশনে মহিলা ও শিশুদের সুবিধার্থে পর্যাপ্ত মহিলা আরপিএফ কর্মী থাকবেন। পার্ক স্ট্রিট, ময়দান ও এসপ্ল্যানেড স্টেশনে থাকবে কুইক রেসপন্স টিম (QRT) ও জরুরি পরিস্থিতি মোকাবিলার বিশেষ দল। পাশাপাশি, রিয়েল টাইম সিসিটিভি নজরদারি ও ডগ স্কোয়াড দিয়ে অ্যান্টি-সাবোটাজ তল্লাশি চলবে।

আরও পড়ুন: পৌষমেলার ভিড় সামাল দিতে বিশেষ ট্রেন

অন্যদিকে বড়দিন ঘিরে পার্ক স্ট্রিট ও সংলগ্ন এলাকায় কড়া ট্রাফিক বিধিনিষেধ জারি করেছে কলকাতা পুলিশ (Kolkata Police)। ২৪ ডিসেম্বর বিকেল ৪টা থেকে ২৫ ডিসেম্বর ভোর ৪টা পর্যন্ত একাধিক রাস্তায় যান চলাচলে নিয়ন্ত্রণ থাকবে। পার্ক স্ট্রিট, এজেসি বসু রোড, জওহরলাল নেহরু রোড ও রাসেল স্ট্রিট এলাকায় যানবাহনের চাপ বাড়ার সম্ভাবনায় বেশ কিছু রাস্তা একমুখী করা হয়েছে।

নির্দেশিকা অনুযায়ী, শেক্সপিয়র সরণি হবে পূর্ব থেকে পশ্চিমমুখী ও হো চি মিন সরণি পশ্চিম থেকে পূর্বমুখী ওয়ান-ওয়ে। রয়ড স্ট্রিট ও ফ্রি স্কুল স্ট্রিট থেকে পার্ক স্ট্রিটে প্রবেশ নিষিদ্ধ করা হয়েছে। পার্ক স্ট্রিট, ক্যামাক স্ট্রিট, মিডলটন স্ট্রিট-সহ একাধিক রাস্তা ‘নো পার্কিং জোন’ ঘোষণা করা হয়েছে। পুলিশের সতর্কতা, বড়দিনে পার্ক স্ট্রিট ও আশপাশের এলাকা এড়িয়ে চলাই ভাল, না হলে ঘণ্টার পর ঘণ্টা জ্যামে আটকে পড়ার আশঙ্কা রয়েছে।

দেখুন আরও খবর: